EkBass/fiwiki-20250220-pages-articles huggingface dataset:
Oiva Larmela

Oiva Johan Larmela (19. lokakuuta 1917 Helsinki – 24. marraskuuta 1982 Helsinki) oli suomalainen jalkapalloilija. Uran alkuvaiheessa keskushyökkääjänä ja myöhemmin puolustajana pelannut Larmela edusti urallaan helsinkiläistä Kiffeniä sotien jälkeisinä vuosina 1945–1952. Hän saavutti KIF:ssä SM-pronssia 1949. Kaikkiaan Larmela pelasi seitsemän kauden aikana 92 mestaruussarjan ottelua, joissa hän teki 13 maalia. Oiva Larmela tuli sodan jälkeen Sanoma Oy:n toimien viimeisinä työvuosinaan työnjohtajana. Eläkkeelle hän siirtyi vuonna 1972. == Lähteet == Luokka:Suomalaiset jalkapalloilijat Luokka:Vuonna 1917 syntyneet Luokka:Vuonna 1982 kuolleet
Sinetinvartija

Sinetinvartija on virkamies tai muu julkisen vallan palveluksessa oleva henkilö, jonka hallintaan valtion sinetti on annettu. Tällaisena henkilönä toimi alkuaan usein hallitsijan kansleri. Näin oli esimerkiksi Pyhässä saksalais-roomalaisessa keisarikunnassa, jossa Mainzin vaaliruhtinas oli sinetinvartija, koska hän oli myös arkkikansleri. Ranskassa sinetinvartija oli 1500-luvulta lähtien tietty virka () ja myöhemmin oikeusministerin ministeriyteen liittyvä arvo. Näin on myös Italiassa. Englannissa sinetinvartijaksi oli määrätty erityinen henkilö, jonka nimityksenä oli Lord Keeper of the Great Seal. Vuonna 1760 tämän työt yhdistettiin lordikanslerin virkatehtäviin. Englannissa on ollut sinetinvartijan lisäksi hallitsijan salaisen sinetin vartija (). Tämä nimitys on ollut vuodesta 1884 lähtien vain tietyn salkuttoman ministerin arvonimi. ==Lähteet== Luokka:Valtionhallinto
Ranskan kuningaskunta (1791–1792)

Ranskan kuningaskunta vuosina 1791–1792 oli perustuslaillisen monarkian aika Ranskan suuren vallankumouksen yhteydessä. Se alkoi 13. päivänä syyskuuta vuonna 1791, kun kuningas Ludwig XVI hyväksyi allekirjoituksellaan uuden perustuslain, ja päättyi 10. päivänä elokuuta vuonna 1792, kun kansanjoukot valtasivat Tuileries-palatsin. Parlamenttina toimi Ranskan lakiasäätävä kansalliskokous, joka oli yksikamarinen ja kahdeksi vuodeksi kerrallaan vaaleilla valittu. Kansalliskokouksella oli oikeus säätää lakeja ja verotusoikeus. Kuningas ministereineen edusti toimeenpanovaltaa, mutta hallitsijan valtaa oli supistettu. Hänellä oli kuitenkin lykkäävä veto-oikeus kahdelle lainsäädäntökaudelle, joten hän saattoi estää neljän vuoden ajan epämieluisan päätöksen vahvistamisen. Ministerit eivät saaneet olla kansalliskokouksen jäseniä. Ranskan vuosien 1791–1792 kuningaskunnan aikana luotiin uusi hallintojärjestelmä, jossa Ranska jaettiin itsehallinnollisiin departementteihin. Kunnissa (ranskaksi municipalité) valta oli määreillä ja kunnallisneuvostoilla, jotka valittiin yleisillä vaaleilla. Ranskan vuosien 1791–1792 kuningaskuntaa seurasi Ranskan ensimmäinen tasavalta. == Katso myös == * Girondistit * Ensimmäisen liittokunnan sota == Lähteet == * Svanström, Ragnar: Kansojen historia. Osa 17. Valistuksesta vallankumoukseen. S. 431, 489-502. WSOY, 1983. ISBN 951-0-09745-4. Luokka:Ranskan monarkiat
Erik Drake

thumb|Erik Drake Erik Drake af Hagelsrum (8. tammikuuta 1788 Kisa – 9. kesäkuuta 1870 Tukholma) oli ruotsalainen säveltäjä, musiikintutkija, musiikkipedagogi ja musiikkielämän hallinnollinen vaikuttaja. Hän kuului Drake af Hagelsrum -aatelissukuun.Erik Drake (1788−1870) Swedish Musical Heritage, viitattu 18.2.2024 Drake opiskeli vuosina 1804–1809 Uppsalan yliopistossa. Hän loi tänä aikana tärkeitä yhteyksiä Vitterhetens vänner -kulttuuriliikkeen vaikuttajiin. Drake sai harmonian, kontrapunktin ja soitinnuksen opetusta ystävältään Joachim Nicolas Eggertiltä. Johan Peter Cronhamnin mukaan hän sai sävellysopetusta myös Carl Schwenckeltä. Drakesta tuli Ruotsin kuninkaallisen musiikkiakatemian äänioikeudeton jäsen vuonna 1818 ja täysjäsen vuonna 1822. Hänet nimitettiin Pehr Frigelin avustajaksi musiikin teorian ja sävellyksen opettajana kuninkaallisen musiikkiakatemian oppilaitokseen vuonna 1826. Vuonna 1830 hän siirtyi pysyvästi tähän työhön professorin arvonimellä. Vuodesta 1834 Drake toimi myös akatemian oppilaitoksen tarkastajana sekä vuodesta 1841 akatemian sihteerinä ja kirjastonhoitajana. Hän erosi näistä tehtävistään vuonna 1859 näköongelmien takia. Vuonna 1861 Drake sai vuosittaisen 2 000 kruunun eläkkeen. Hän oli vuodesta 1820 naimisissa Elisabet Katarina Printzenskiöldin kanssa ja sai kuusi lasta. Drake laati systemaattisen ja täydellisen luettelon Ruotsin kuninkaallisen musiikkiakatemian hallinnoimasta musiikista ja kirjallisuudesta vuonna 1839. Hän loi laajan kirjallisen tuotannon musiikin historian, estetiikan ja teorian aiheista. Erityisen merkittävä teos on Biografiska anteckningar öfver namnkunnige tonkonstnärer. Draken laatimista harmonian ja kontrapunktin oppikirjoista tehtiin monia uusia painoksia pitkään hänen kuolemansa jälkeen. Drake kirjoitti moniin aikansa lehtiin. Suurella osalla Ruotsin 1800-luvun muusikoista oli taustalla opintoja hänen johdollaan. Draken vokaali- ja kamarimusiikkisävellyksistä suuri osa on vuosien 1810–1820 väliseltä ajalta. Monet näistä hän julkaisi vuonna 1834 Tukholmassa laaditussa painoksessa. Kahta luonnosmuodossa säilynyttä jousikvartettoa pidettiin aiemmin Draken laatimina Wilhelm Bauckin merkinnän pohjalta, mutta nykyään molempia pidetään Joachim Nicolas Eggertin teoksina. Draken soitinsäestyksetön Stabat mater esitettiin Draken muistojuhlassa Kuninkaallisessa musiikkiakatemiassa vuonna 1871. Drake sävelsi myös pianomusiikkia ja lauluja. Lisäksi hän keräsi ja editoi Eggertin, Leonhard Fredrik Rääfin ja Arvid August Afzeliuksen kanssa kansanlauluja. Drake sai Vasa-ritarikunnan ritarin arvon vuonna 1852. == Lähteet == Luokka:Ruotsalaiset säveltäjät Luokka:Ruotsalaiset musiikkitieteilijät Luokka:Musiikkipedagogit Luokka:Vuonna 1788 syntyneet Luokka:Vuonna 1870 kuolleet
Lipattomat

Lipattomat (myös The Lipattomat) on vuonna 1992 perustettu kaarinalainen rockyhtye. Yhtye julkaisi ensimmäisen omakustanne-EP:n The Lipattomat vuonna 1993. Sitä seurasi albumi Ride With Us vuonna 1995, josta julkaistiin myös kaksi singleä. Yhtye tunnetaan ensisijaisesti liveyhtyeenä, ja sen slogan on "iloa ja liveä". Lipattomien ensimmäinen virallinen keikka järjestettiin vuonna 1992 Kaarinan Elofiestassa, jossa esiintyi myös Matti Nykänen. == Historia == ==== The Lipattomat (1993, EP) ==== Yhteensä kuusi kappaletta sisältänyt äänite nauhoitettiin kahdessa päivässä. EP sisältää myös yhtyeen tunnetuimman kappaleen "Saunabiisi (Paha Ihminen)". Vuonna 2000 EP:stä julkaistiin toinen painos. ==== Ride With Us (1995) ==== Vuonna 1995 julkaistu 21 kappaletta sisältävä albumi, joka nauhoitettiin vain yhdessä päivässä. Albumilta julkaistiin kaksi singleä "Hey Cowboy" ja "Party Bar". == Diskografia == ==== Albumit ==== * The Lipattomat (1993, EP) * Ride With Us (1995) ==== Singlet ==== * Hey Cowboy (1995) * Party Bar (1995) * Climbing Up The Highest Mountain (2023) === Lähteet === Luokka:Suomalaiset rockyhtyeet
Sinfonia nro 8

Sinfonia nro 8 voi tarkoittaa: * Sinfonia nro 8, Ludwig van Beethovenin sinfonia * Sinfonia nro 8, Anton Brucknerin sinfonia * Sinfonia nro 8, Gustav Mahlerin sinfonia * Sinfonia nro 8, Franz Schubertin sinfonia * Sinfonia nro 8, Jean Sibeliuksen sinfonia * Sinfonia nro 8, Dmitri Šostakovitšin sinfonia.
Ilman väki

Ilman väki () on yhdysvaltalaiskirjailija Holly Blackin kirjoittama fantasiakirjasarja. Kolmiosainen sarja julkaistiin alun perin vuosina 2018–2019. Suomeksi sitä on julkaistu vuodesta 2024 alkaen. Sarja kertoo vuosikymmen sitten keijujen valtakuntaan kaapatusta Judesta, jonka vanhemmat murhattiin tämän ollessa lapsi. Keijut eivät kuitenkaan ole koskaan hyväksyneet häntä, kuolevaista ihmistä, joukkoonsa. Kun keijuvaltakuntaa uhkaa sisällissota, Juden on pelastettava maailma ja sisarensa. Ilman väki on tyylilajiltaan romantasiaa, joka on 2020-luvun alkupuolella saanut paljon näkyvyyttä sosiaalisessa mediassa ja ollut kysyttyä lukijoiden keskuudessa. Blackin sarjaa pidetään yhtenä suosituimmista romantasiasarjoista. Sarjaa oli vuoden 2024 alkuun mennessä myyty yli 7 miljoonaa kappaletta. == Osat == === Pääteokset === * * * === Liittyvät teokset === ==== Keijuvalta ==== * * The Prisoner’s Throne (2024) ==== Muut teokset ==== * How The King of Elfhame Learned to Hate Stories (2020) === Suomennokset === Sarjan ensimmäinen osa Julma prinssi julkaistiin suomeksi tammikuussa 2024 ja toinen osa Langennut kuningas saman vuoden elokuussa. Kolmas osa Kuningatar vailla valtakuntaa julkaistaan joulukuussa 2024. Suomenkieliset romaanit kääntää Suvi Kauppila ja kustantaa Karisto. == Lähteet == Luokka:Yhdysvaltalaiset kirjasarjat Luokka:Fantasiakirjasarjat
Amine Adli

Amine Adli (arabiaksi: أمين عدلي; s. 10. toukokuuta 2000) on jalkapalloilija, joka pelaa laitahyökkääjänä Saksan Bundesliigassa Bayer Leverkusenissa. Hän syntyi Ranskassa ja on entinen ranskalaisen nuorten maajoukkueen pelaaja. Hän pelaa Marokon jalkapallomaajoukkueessa == Ura == 30\. lokakuuta 2018 Adli allekirjoitti ensimmäisen ammattilaissopimuksensa Toulousen kanssa. Hän teki ammattilaisdebyyttinsä seurassa Coupe de la Liguen 4–1-tappiossa Lyonille 18. joulukuuta 2019. 26\. elokuuta 2021 Adli siirtyi saksalaiseen Bayer Leverkuseniin ja allekirjoitti viisivuotisen sopimuksen.[4] Hän teki ensimmäisen maalinsa seuralle 30. syyskuuta 2021 Eurooppa-liigan lohkovaiheen ottelussa Celticiä vastaan; 90. minuutin maali viimeisteli 4–0 vierasvoiton. 20. marraskuuta 2021 hän teki ensimmäisen Bundesliiga-maalinsa ja teki ainoan maalin 3 minuutin jälkeen VfL Bochumin 1–0-voitossa. 18. maaliskuuta 2023 hän sai kahdesti varoituksen rangaistusalueen simulaatiosta, mutta erotuomari kaatoi molemmat VAR:n jälkeen. Tuloksena saadut rangaistuspotkukilpailut tekivät molemmat maalit 2–1-voitossa Bundesliigan loppuvoitosta Bayern Münchenistä. Luokka:Marokkolaiset jalkapalloilijat Luokka:Vuonna 2000 syntyneet Luokka:Elävät henkilöt
Josip Račić

Josip Račić (22. maaliskuuta 1885 Zagreb - 19. kesäkuuta 1908 Pariisi) oli kroatialainen taidemaalari. Vaikka Račić kuoli nuorena ja teki maalauksensa lähinnä opiskelutöinään, häntä pidetään yhtenä merkittävimmistä kroatilaisista moderneista taiteilijoista. Račić toi maalauksiinsa itsetietoisuutta ja ihmisen elämän synkkiäkin pohjavirtoja. Hän kutsui tyyliään puhtaaksi maalaamiseksi. http://web.archive.org/web/20101124232544/http://www.ugdubrovnik.hr/e/izlozbe-2009.htm#racic http://muzeji.hr/en/author/details/1647/josip-racic == Elämänvaiheita == Käytyään koulunsa loppuun Zagrebissa Račić meni oppiin litografiapuotiin. Vuonna 1904 hän muutti Müncheniin, missä opiskeli yksityisessä taidekoulussa. Siellä hänen opettajansa Anton Ažbe huomasi Račićin kyvyt ja rohkaisi tätä ryhtymään taidemaalariksi. Ennen täysiaikaista taideopiskelua hän työskenteli Berliinissä painotalossa. https://web.archive.org/web/20101124232544/http://www.ugdubrovnik.hr/e/izlozbe-2009.htm#racic Račić palasi Müncheniin vuosiksi 1905- 1908. Siellä hän opiskeli taideakatemiassa, missä hänen opettajiaan olivat Hugo von Habermaan sekä Johann ja Ludwig Herterich. Suurimmaksi vaikuttajaksi taiteeseensa Račić nimesi Edouard Manet´n. Taideakatemiassa oli tuolloin kolme muutakin kroaattiopiskelijaa; Miroslav Kraljević, Vladimir Becić ja Oskar Herman. Yhdessä miehet muodostivat ryhmän nimeltä Die Kroatische Schule. http://tinoradman.wordpress.com/2010/02/03/josip-racic-a-genius/ Pariisiin Račić siirtyi vuonna 1908 ja maalasi kaupungin näkymiä. Epäillään, että hän kävi yksityisessä taidekoulussa opiskelemassa. Syistä, jotka eivät ole koskaan selvinneet Račić teki itsemurhan hotellihuoneesaan. http://kunstaspekte.art/event/josip-racic-retrospective-2009?hl=en == Teoksia == File:Josip Račić - Na Seini.jpg|Seine-joki File:Josip Račić - U Kavani.jpg|Kahvilassa. File:Josip Račić - Djevojka pred ogledalom.jpg| Tyttö peilin edessä. File:Josip Račić - Dama u Crnom.jpg|Nainen mustassa puvussa. == Viitteet == == Lisää aiheesta == * http://byronsmuse.wordpress.com/2018/05/03/josip-racic-watercolours-paris- through-the-eyes-of-a-stranger/ Luokka: Kroatialaiset taidemaalarit Luokka: Vuonna 1885 syntyneet Luokka: Vuonna 1908 kuolleet
Alexandre Coria

Alexandre Coria (s. 22. tammikuuta 1993) on ranskalainen kartanlukija. Hän toimii kartanlukijana Adrien Fourmaux'lle rallin MM-sarjassa. == Ura == Coria aloitti vuonna 2015 Ranskan kansallisessa sarjassa Jérémie Serieys'n kanssa ennen siirtymistä Vincent Dubertin kartanlukijaksi Junior WRC -sarjaan. Hän toimi myös Yohan Rosselin kartanlukijana ennen kuin aloitti Fourmaux'n kartanlukijana M-Sport WRT -tallissa. Kaudella 2023 kaksikko ajoi Rally2-luokan autolla ja he voittivat Britannian kansallisen sarjan mestaruuden. == Lähteet == == Aiheesta muualla == * Profiili eWRC-sivustolla Luokka:Ranskalaiset kartanlukijat Luokka:Vuonna 1993 syntyneet Luokka:Elävät henkilöt
Bramwell Tovey

Bramwell Tovey (11. heinäkuuta 1953 – 12. heinäkuuta 2022) oli brittiläinen kapellimestari ja säveltäjä. Tovey toimi Vancouverin sinfoniaorkesterin musiikillisena johtajana vuosina 2000–2018. Sitä ennen hän oli toiminut Winnipegin sinfoniaorkesterin musiikillisena johtajana vuosina 1989–2000. Vuonna 2019 hänestä tuli Calgaryn oopperan taiteellinen johtaja. Kuollessaan hän toimi Sarasota orkesterin musiikillisena johtajana, Rhode Islandin filharmonikkojen taiteellisena johtajana sekä BBC konserttiorkesterin ja Orchestre Symphonique de Québecin vierailevana kapellimestarina. Hän oli myös usein vierailevana kapellimestarina New Yorkin filharmonikoissa. Tovey sai Juno-palkinnon parhaasta klassisesta sävellyksestä vuonna 2003. Grammy- palkinnon hän sai yhdessä Vancouverin sinfoniaorkesterin kanssa parhaan klassisen musiikin solistin ja orkesterin yhteisesityksestä vuonna 2008. Tovey sai Order of Canadan kunniajäsenyyden vuonna 2013. Toveylla todettiin vuonna 2019 syöpä, johon hän menehtyi päivä 69-vuotissyntymäpäivänsä jälkeen. == Lähteet == Luokka:Brittiläiset kapellimestarit Luokka:Brittiläiset säveltäjät Luokka:Vuonna 1959 syntyneet Luokka:Vuonna 2022 kuolleet
Australianhiirimaluri

Australianhiirimaluri (Oreoscopus gutturalis) on tiaismalureihin kuuluva lintulaji. Lajia tavataan uhanalaisena Australiassa. == Koko ja ulkonäkö == Australianhiirimaluri kasvaa 12–15 cm pitkäksi, ja koiraat ovat hieman naaraita kookkaampia. Sukupuolet muistuttavat enimmäkseen toisiaan ulkonäöltään. Lajin pää, selkä ja siivet ovat tumman ruskeat. Silmäkulmajuova on valkoinen ja myös kurkku on valkoinen. Australianhiirimalurin rinnan musta laikku on suurempi ja selkeämpi koiraaraalla kuin naaraalla. Linnun vatsa on ruskea. ==Levinneisyys ja elintavat== Australianhiirimaluria tavataan vain Queenslandin pohjoisrannikolla. Lajin elinympäristöä ovat lämpimät sademetsät ja erityisesti niiden tiheiköt. Se liikkuu useimmiten pareittain. Australianhiirimalurin ravintoa ovat hyönteiset, hämähäkit ja mahdollisesti myös pienet sammakot ja liskot. Pesimäkausi on heinäkuulta marraskuulle. Katettu pallomainen pesä rakennetaan esimerkiksi törmään tai kaatuneeseen puunrunkoon. Naaras munii kaksi munaa. Australianhiirimaluri luokitellaan erittäin uhanalaiseksi, ja kannan kooksi arvioidaan noin 660 000 täysikasvuista yksilöä. Kantaa uhkaa ilmastonmuutoksen aiheuttama kuivuus ja kuumuus. == Lähteet == Luokka:Tiaismalurit Luokka:Uhanalaiset linnut
Brian Riemer

Brian Riemer (s. 22. syyskuuta 1978) on tanskalainen jalkapallovalmentaja, joka valmentaa Jupiler Pro Liigassa pelaavaa R.S.C. Anderlechtia. Riemer valittiin tehtäväänsä joulukuussa 2022 Felice Mazzùn väistyttyä tehtävästä. Hän on toiminut aiemmin Brentford FC:n apuvalmentajana. Luokka:Tanskalaiset jalkapallovalmentajat Luokka:Vuonna 1978 syntyneet Luokka:Elävät henkilöt
Pentti Uusikylä

Pentti Uusikylä (vuoteen 1926 Frisk) (24. marraskuuta 1923 Vaasa - 26\. marraskuuta 2000 Vaasa) oli suomalainen kuvataiteilija, taidemaalari ja sotien jälkeisen ajan mestaruussarjajalkapalloilija. ==Isän opissa ja vapaaehtoisena rintamalla == Pentti Uusikylä seurasi isänsä taiteilija Einari Uusikylän (aik. Frisk) jälkiä taiteilijan uralle ja sai häneltä ammatin perusopit. Hän oli niitä Vaasan lyseon poikia, jotka keskikoululuokilta lähtivät vapaaehtoisina jatkosotaan. Hyväkuntoinen nuorukainen joutui sodassa etulinjaan tiedustelijaksi ja haavoittui. ==Jalkapalloilija== Sotien jälkeen Uusikylä tuli ensin tunnetuksi Vaasan Palloseuran mestaruussarjajalkapalloilijana, jossa hän pelasi vuosina 1945-1950. Kaikkiaan Uusikylä pelasi viiden kauden aikana 38 mestaruussarjan ottelua, joissa hän teki 23 maalia. Hän saavutti VPS:ssä SM-kultaa 1945. Hän teki loppuottelussa Helsingin Palloseuraa vastaan 2-0-voitossa VPS:n ensimmäisen maalin. ==Kuvataiteilija== Uusikylä oli Suomen Taiteilijaseuran, Vaasan taiteilijaseuran ja Pohjalaisen taiteilijaliiton jäsen. Hän oli myös Vaasassa toimivan TS Botnian jäsen. Uusikylän ei- esittävässä kuvataiteessa näkyy hänen intuitionsa visuaalisten arvojen merkityksestä. Inspiraatiota töihinsä hän haki Kazimir Malevitšin ja Wassily Kandinskyn taiteesta. Lisäksi hän maalasi kaupungin maisemia ja näkymiä. Hän osallistui muun muassa Suomen Taiteilijaseuran näyttelyihin ja oli mukana Taidemaalariliiton 40-vuotisnäyttelyssä 1969. Helmikuussa 1974 Uusikylä vuokrasi yhdessä kahden muun vaasalaistaiteilijan Aulis Loukon ja Jorma Haaviston kanssa työtiloiksi Vaasan Palosaaressa sijainneen tyhjillään olleen Wolffin jugendhuvilan, joka oli aiemmin ollut Vaasan puuvillatehtaan johtajan asuntona.Raija Vuorisen tutkielma Aulis Loukosta vuodelta 1986 Uusikylä oli kahdentoista vaasalaistaiteilijan vuonna 1988 perustaman Ranta-ateljee ry:n perustajajäsen. Muita ryhmään kuuluvia vaasalaistaiteilijoita olivat muun muassa Veikko Takala, Aarne Lintulaakso, Fritz Jakobsson ja Risto Jalonen. == Sukulaisista == Pentin isä oli itseoppineena kuvataiteilijana 1900-luvun alussa tunnettu Einari Uusikylä. Myös Pentin sisko Sirkka Nyman, s. 1925, on taidemaalari. Hän oli naimisissa Björn Nymanin kanssa, s. 1927, joka on taitava muotokuvamaalari. Pentin poika Kari Uusikylä oli 1960- ja 1970-luvuilla Vaasassa ja Helsingissä jalkapalloilijana tunnettu, sittemmin Helsingin yliopiston kasvatustieteen professori. ==Lähteet== == Aiheesta muualla == * Suomen Kuvataiteilijat -matrikkeli, Pentti Uusikylä * Suomalaisen kuvataiteen bibliografia : Pentti Uusikylä Luokka:Suomalaiset taidemaalarit Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1923 syntyneet Luokka:Vuonna 2008 kuolleet
Waltharius

Waltharius-laulu on St. Gallenin luostarikoulun oppilaan Ekkehard I:n (noin 930 jaa.) tyylinäytteeksi sepittämä heksametrirunoelma, joka on mielenkiintoinen vanhan taruaiheensa vuoksi. Siinä on nimittäin säilynyt saksalainen sankaritaru Walther Aquitanialaisesta (Walther von Aquitanien), joka yhdessä rakastettunsa Hildegunden kanssa pakenee panttivankeudesta hunnien kuninkaan Attilan luota ja matkalla joutuu koviin kamppailuihin frankkien kuninkaan Guntherin ja hänen sankariensa kanssa.Waltharius, Tietosanakirja. Osa 10, palsta 588. Tietosanakirja-osakeyhtiö 1919 ==Lähteet== Luokka:Keskiajan kirjallisuus Luokka:Germaaninen mytologia
Silvester Belt

Silvestras Beltė, (s. 26. marraskuuta 1997 Kaunas, Liettua) taiteilijanimeltään Silvester Belt on liettualainen laulaja ja lauluntekijä. Hän edusti Liettuaa vuoden 2024 Eurovision laulukilpailussa kappaleellaan "Luktelk". Hän tuli kilpailun finaalissa 14. sijalle saatuaan yhteensä 90 pistettä, joista 58 yleisöltä ja 32 ammattiraadeilta. == Varhaiselämä == Beltė syntyi Liettuan Kaunasissa. Hän valmistui Lontoon Westminsterin yliopistosta suorittaen kaupallisen musiikin esittämisen tutkinnon. Valmistumisensa jälkeen Beltė muutti takaisin Liettuaan työskennelläkseen elektronisen ja pop-musiikin tuotannon parissa. == Ura == Vuonna 2010 Beltė osallistui Vaikų Eurovizijos nacionalinė atranka -nimiseen karsintakilpailuun, jossa valittiin Liettuan edustaja vuoden 2010 lasten Eurovision laulukilpailuun Minskiin. Beltė kilpaili kappaleella nimeltään "Pi-pa-po" ja eteni kilpailun finaaliin asti, jossa hän sijoittui kahdeksanneksi kahdestatoista osallistujasta. Vuonna 2017 Beltė osallistui ja myöhemmin voitti liettualaisen tositelevisio- ohjelmakilpailun Aš – superhitas (). Voiton myötä hän muutti kotikaupungistaan Kaunasista pääkaupunki Vilnaan, jossa hän myöhemmin julkaisi ensimmäisen singlensä ”Noise”. Vähän ajan päästä kilpailun voittamisesta Beltė työskenteli kulissien takana televisiohjelmalle 2 Barai (Liettuan versio Baari- ohjelmaformaatista). Seuraavana vuonna hän osallistui X Faktorius -kilpailun (Liettuan versio X Factor -ohjelmaformaatista) 6. tuotantokaudelle, jossa hän kuitenkin karsiutui kilpailusta neljännellä viikolla ja sijoittui näin kilpailussa kymmenenneksi. 19\. joulukuuta 2023 ilmoitettiin, että Beltė kilpailisi Liettuan vuoden 2024 euroviisukarsintakilpailussa Eurovizija.LT. Hänen kilpailukappaleensa on ”Luktelk”. Hän kilpaili karsintakilpailun ensimmäisessä semifinaalissa, josta hän pääsi finaaliin asti. Kilpailun finaalissa hän voitti kilpailun ja edusti näin Liettuaa vuoden 2024 Euroviisuissa Ruotsin Malmössä. Belt tuli kilpailun finaalissa 14. sijalle saatuaan yhteensä 90 pistettä, joista 58 yleisöltä ja 32 ammattiraadeilta. == Taiteelliset esikuvat == Beltė kuvailee musiikkinsa olevan pääsääntöisesti poppia, joka on saanut vaikutteita elektronisesta musiikista ja rave- musiikista. Hän sanoo australialaisen laulajan Troye Sivanin olevan hänen "kaikkien aikojen inspiraationsa". == Diskografia == === Singlet === ==== Pääartistina ==== Nimi Vuosi Listasijoitus Albumi / EP-levy LTU Listasijoitukset Liettuassa: * "Luktelk": "Noise" 2017 — rowspan="6" "" — "Enough 4 U" 2020 — "" 2022 — "" 2023 — "" 2024 1 ==== Featuring-artistina ==== Nimi Vuosi Listasijoitukset Albumi / EP-levy LTU Listasijoitukset Liettuassa: * "Drugiai": "My Drug" (Romen Jewels feat. Silvester Belt) 2018 — "" (Jessica Shy feat. Silvester Belt) 2022 73 Apkabinti Prisiminimus == Lähteet == * === Viitteet === Luokka:Liettualaiset laulajat Luokka:Liettuan euroviisuedustajat Luokka:Vuoden 2024 euroviisuedustajat Luokka:Vuonna 1997 syntyneet Luokka:Elävät henkilöt
Luktelk

Luktelk () on liettualaisen laulajan Silvester Beltin esittämä kappale, joka julkaistiin 11. tammikuuta 2024. Silvester Belt voitti kappaleella Liettuan vuoden 2024 euroviisukarsinnan Eurovizija.LT:n ja täten edusti kappaleella Liettuaa vuoden 2024 Eurovision laulukilpailussa Malmössä. Kappale sijoittui finaalissa 14. sijalle saatuaan yhteensä 90 pistettä, joista 58 yleisöltä ja 32 raadeilta. == Listasijoitukset == Lista Sija (AGATA) 1 == Lähteet == Luokka:Liettuan euroviisuedustuskappaleet Luokka:Vuoden 2024 euroviisuedustuskappaleet
Karl-Erik Welin

Karl-Erik Welin (31. toukokuuta 1934 Genarp – 30. toukokuuta 1992 Mallorca) oli ruotsalainen säveltäjä, pianisti ja urkuri.Karl-Erik Welin, 58, Composer and Pianist The New York Times 3.6.1992, viitattu 18.2.2024 Karl-Erik Welin: Artist & Composer Womex, viitattu 18.2.2024 Welin opiskeli Tukholman kuninkaallisessa musiikkikorkeakoulussa urkujensoittoa Alf Linderin sekä sävellystä Gunnar Buchtin ja Ingvar Lidholmin johdolla. Hän sai lisäksi Darmstadtissa opetusta avantgardepianisti David Tudorilta. Welinistä tuli maineikas avantgardemusiikin tulkitsija 1960-luvulla. Vuonna 1964 hän esitti Knut Wiggenin ("Théodore E. Libèr") teoksen Rendez-vous 1963, jonka aikana tuhotaan piano. Welin loukkasi itseään esityksen yhteydessä ja joutui sairaalaan. Vuosi myöhemmin hän esitti oman satiirisen teoksensa Essai du Pianiste, jossa flyygelille järjestetään juhlalliset hautajaiset. Kamarimusiikkiteoksessaan Esservecchia (1963) Welin vaati esittäjältä useita voimakkaita nyrkiniskuja pianon koskettimiin ja kieliin. Pitämissään urkukonserteissa Welin tulkitsi usein barokkimusiikkia, etenkin Johann Sebastian Bachin musiikkia. Hän kantaesitti muiden muassa György Ligetin ja Sylvano Bussottin teoksia. == Lähteet == Luokka:Ruotsalaiset säveltäjät Luokka:Ruotsalaiset urkurit Luokka:Ruotsalaiset pianistit Luokka:Vuonna 1934 syntyneet Luokka:Vuonna 1992 kuolleet
Blackberry Smoke

Blackberry Smoke on yhdysvaltalainen rockyhtye. Sen perustivat vuonna 2000 laulaja Charlie Starr, rumpali Brit Turner, basisti Richard Turner ja kitaristi Paul Jackson. Blackberry Smoke julkaisi ensimmäisen albuminsa Bad Luck Ain't No Crime vuonna 2003. Yhtye on julkaissut yhteensä kahdeksan studioalbumia, kaksi livealbumia ja kuusi EP:tä. Yhtyeen pääasiallinen muusikilinen tyyli liikkuu southern rockin, bluesrockin ja country rockin välimaastossa. == Kokoonpano == === Nykyiset jäsenet === * Charlie Starr – laulu, kitara (2000–) * Brit Turner – rummut (2000–) * Richard Turner – basso, taustalaulu (2000–) * Paul Jackson – kitara, taustalaulu (2000–) * Brandon Still – koskettimet (2009–) === Kiertuejäsenet === * Benji Shanks – kitara (2018–) * Preston Holcomb – lyömäsoittimet (2018–) == Diskografia == === Studioalbumit === Albumi Albumin tiedot Bad Luck Ain't No Crime * Julkaisuvuosi: 2003 * Levy-yhtiö: BamaJam Little Piece of Dixie * Julkaisuvuosi: 2009 * Levy-yhtiö: BamaJam The Whippoorwill * Julkaisuvuosi: 2012 * Levy-yhtiö: Southern Ground Holding All the Roses * Julkaisuvuosi: 2015 * Levy-yhtiö: Rounder Like an Arrow * Julkaisuvuosi: 2016 * Levy-yhtiö: 3 Legged Find a Light * Julkaisuvuosi: 2018 * Levy-yhtiö: 3 Legged You Hear Georgia * Julkaisuvuosi: 2021 * Levy-yhtiö: 3 Legged Be Right Here * Julkaisuvuosi: 2024 * Levy-yhtiö: 3 Legged === Livealbumit === Albumi Albumin tiedot Leave a Scar, Live: North Carolina * Julkaisuvuosi: 2014 * Levy-yhtiö: 3 Legged Homecoming / Live in Atlanta * Julkaisuvuosi: 2019 * Levy-yhtiö: 3 Legged / Earache (Eurooppa, Englanti) === EP-levyt === EP Tiedot New Honky Tonk Bootlegs * Julkaisuvuosi: 2008 * Omakustanne Little Piece of Dixie EP * Julkaisuvuosi: 2008 * Levy-yhtiö: Big Karma Records Wood, Wire & Roses * Julkaisuvuosi: 2015 * Levy-yhtiö: 3 Legged The Southern Ground Sessions * Julkaisuvuosi: 2018 * Levy-yhtiö: 3 Legged Live from Capricorn Sound Studios * Julkaisuvuosi: 2020 * Levy-yhtiö: 3 Legged Stoned * Julkaisuvuosi: 2021 * Levy-yhtiö: 3 Legged Luokka:Yhdysvaltalaiset rockyhtyeet
MES-evakuointijärjestelmä

MES-evakuointijärjestelmä () on laitteisto, jolla ihmisiä evakuoidaan hätätilanteessa laivalta, öljynporauslautalta tai muulta vedessä olevalta alukselta pois. Siihen kuuluu täyttyvä hätäliukumäki (kuten lentokoneissa) tai niin sanottu pelastussukka, jota pitkin laskeudutaan vedessä kelluvaan pelastuslauttaan. Tällaiset järjestelmät korvaavat usein nykyaikaisten alusten perinteiset pelastusveneet osittain tai kokonaan. == Toiminta == On olemassa useita erilaisia evakuointijärjestelmiä, mutta yleensä siihen kuuluu laivan kannella oleva varastolaatikko, josta ilmalla täyttyvä liukumäki ja pelastuslautat putoavat veteen. Pelastuslautat ovat suuria, niihin voi mahtua jopa satoja ihmisiä. Ihmiset laskeutuvat lautoille liukumäkeä tai vertikaalista, hidastavaa sukkaa pitkin. Järjestelmää ohjataan ohjauspaneelilla kannelta. Käyttämiseen tarvitaan vain yksi tai muutama miehistön jäsen ja se on käyttökunnossa parissa minuutissa. == Hyödyt == Evakuointijärjestelmä mahdollistaa suuren ihmismäärän evakuoimisen nopeasti ja helposti perinteisiin laskettaviin pelastusveneisiin verrattuna. Ne ovat myös kevyitä ja säästävät tilaa laivalla. 2000-luvulla yhä useammat risteilyalukset varustetaan tällaisilla järjestelmillä. == Esimerkkejä == * Viking Gracella on pelastusveneiden lisäksi evakuointijärjestelmiä. * Wasa Linen Aurora Botnia on varustettu vain evakuointijärjestelmillä. == Lähteet == Luokka:Meripelastus Luokka:Liikenneturvalaitteet
Noormarkun VPK

Noormarkun VPK on Satakunnan pelastuslaitoksen sopimuspalokunta. Palokunta toimii Porin Noormarkussa. Hälytysosaston lisäksi palokuntaan kuuluu nuoriso-, varhaisnuoriso-, nais- ja veteraaniosastot. Palokunnalla on hälytyksiä vuositasolla noin 200 kappaletta ja palokunnan päällikkö on Jarno Joensuu. Palokunta toimii uudella, loppuvuonna 2023 valmistuneella paloasemalla, jossa VPK:n lisäksi toimii 24/7 päivystävä ambulanssiyksikkö. Kalustona palokunnalla on kaksi sammutusautoa, säiliöauto ja miehistöauto sekä erilaista tukikalustoa. == Lähteet == Luokka:Satakunnan pelastuslaitoksen sopimuspalokunnat Luokka:Porilaiset yhdistykset Luokka:Noormarkku
E-molliasteikko

E-molliasteikko on e-sävelestä alkava asteikko, johon kuuluvat sävelet e, fis, g, a, h, c, d (tai dis) ja e. E-mollin rinnakkaissävellaji on G-duuri ja muunnossävellaji E-duuri. E-molli on käytetyimpiä asteikkoja populaarimusiikissa. == E-mollin säveliä käyttäviä sointuja eri sointuasteilla == i ii° III iv v VI VII Em F♯° G G+ Am B Bm C D D♯° ;nelisoinnut i ii° III+ iv V7 VI vii°7 Em(maj7) F♯m7♭5 Gmaj7♯5 Am7 B7 Cmaj7 D♯°7 ==E-mollin etumerkintä eri nuottiavaimilla== ===Neljällä yleisimmällä avaimella=== { ew Staff \with{ \magnifyStaff #3/2 } << \time 4/16 \override Score.TimeSignature #'stencil = ##f { \clef treble \key e \minor s16 \clef alto \key e \minor s16 \clef tenor \key e \minor s16 \clef bass \key e \minor s16 } >> } Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. E-mollin etumerkit kirjoitetaan niille ylläolevin tavoin.https://mymusictheory.com/more-music-theory-topics/key- signatures-chart/ == Tunnettuja teoksia E-mollissa == * The Cranberries – "Zombie" * Metallica – "Nothing Else Matters" * Bon Jovi – "Livin' on a Prayer" * Rammstein – "Du hast" * Frédéric Chopin – Pianokonsertto no. 1 * Ludvig van Beethoven – Pianosonaatti no. 27 * Johann Sebastian Bach – Matteus- passio == Lähteet == Luokka:Sävelasteikot
Triage

Triage on onnettomuustilanteissa käytettävä potilaiden luokittelutapa. Monipotilastilanteissa potilaiden luokittelu hoitotarpeen mukaan nopeuttaa oikeanlaisen avun saamista. Potilaat on tärkeää luokitella ennen resurssien jakamista. Luokittelu pitää suorittaa mahdollisimman nopeasti ja luokittelun aikana potilaita ei hoideta aivan akuutimpia toimenpiteitä lukuun ottamatta. Hoitoresurssien jakamisen jälkeen voidaan joutua potilaat jakamaan vielä sekundääristi kuljetusresurssien mukaan. == Lähteet == Luokka:Ensihoito Luokka:Asteikot
Ebon Moss-Bachrach

Ebon Moss-Bachrach (s. 19. maaliskuuta 1977 Amherst, Massachusetts, Yhdysvallat)Ebon Moss-Bachrach, TV Insider, viitattu 18.2.2024. on yhdysvaltalainen näyttelijä. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 2001 The Royal Tenenbaums The Royal Tenenbaums Frederick 2003 Mona Lisa Smile Mona Lisa Smile Charlie Stewart 2005 Stealth Stealth Tim 2006 Talo järven rannalla The Lake House Henry Wyler 2025 The Fantastic Four: First Steps The Fantastic Four: First Steps Ben Grimm / Möykky === Televisiosarjat === Vuodet Suomenkielinen nimi Alkuperäinen nimi Roolihahmo 2008 John Adams John Adams John Quincy Adams 2014–2017 Girls Girls Desi Harperin 2017 The Punisher The Punisher David Lieberman / Mikro 2022 Andor Andor Arvel Skeen 2022–2023 The Bear The Bear Richard Jerimovich == Lähteet == Luokka:Yhdysvaltalaiset näyttelijät Luokka:Vuonna 1977 syntyneet Luokka:Elävät henkilöt
Oscar Bobb

Oscar Bobb (s. 12. heinäkuuta 2003 Oslo) on norjalainen jalkapalloilija, joka pelaa oikeana laitahyökkääjänä Englannin Valioliigassa Manchester Cityssä ja Norjan maajoukkueessa. Hänellä on myös Gambian kansalaisuus. Bobb pelasi ensimmäisen ottelunsa Manchester Cityn edustusjoukkueessa tultuaan viime hetkillä vaihdosta kentälle valioliigaottelussa Fulhamia vastaan 2. syyskuuta 2023. Avauskokoonpanossa hän pelasi ensimmäisen kerran Englannin liigacupin ottelussa Newcastlea vastaan saman kuun lopulla. Ensimmäisen maalinsa hän teki Mestarien liigan ottelussa Belgradin Punaista tähteä vastaan joulukuussa 2023. Ensimmäisen valioliigamaalinsa hän teki Newcastlea vastaan tammikuussa 2024.. Maali valittiin Valioliigan kuukauden maaliksi. Hän pelasi Cityn mestaruuteen päättyneellä kaudella kaikkiaan 14 valioliigaottelua, joista kaksi avauskokoonpanossa. Mestarien liigassa hän pelasi neljä, FA Cupissa viisi ja liigacupissa yhden ottelun. Hän pelasi molemmissa otteluissa Cityn voittaessa seurajoukkueiden maailmanmestaruuden 2023. Bobb pelasi kolme ottelua alle 21-vuotiaiden EM-kilpailuissa 2023. Ensimmäisen ottelunsa Norjan jalkapallomaajoukkueessa hän pelasi Kyprosta vastaan lokakuussa 2023. Ensimmäisen maaottelumaalinsa hän teki seuraavassa kuussa ystävyysottelussa Färsaaria vastaan. Kaikkiaan hän on 27. toukokuuta 2024 mennessä pelannut kahdeksan maaottelua ja tehnyt kaksi maalia. == Lähteet == Luokka:Norjalaiset jalkapalloilijat Luokka:Vuonna 2003 syntyneet Luokka:Elävät henkilöt
Rebekka Holi

Rebekka Holi on suomalainen laulaja-lauluntekijä, jonka kappaleet yhdistelevät rockia ja indie popia. Hänen ensimmäinen albuminsa Posliinijättiläinen julkaistiin vuonna 2021 ja toinen albumi Kukkaan vuonna 2024. Hän on esiintynyt myös nimellä Rebekka Holi & Yhtye. Holin kappaleita on kuvailtu muun muassa arvaamattomiksi, suorasukaisiksi sekä ”mehevien tarinoiden ja melankolian yhdistelmiksi”. Holi itse on kuvaillut musiikillista tyyliään ”haikean leikkisäksi”, melankoliseksi sekä ”herkäksi mutta humoristiseksi”. Toistuviksi teemoiksi hän on nimennyt yksinäisyyden, ulkopuolisuuden, kaipuun ja lohdun. Hän on kertonut harrastaneensa musiikkia lapsesta asti ja soittavansa muun muassa pianoa ja kitaraa. Punkista saamien vaikutteiden lisäksi hän on nimennyt innoittajikseen muun muassa Kate Bushin, J. Karjalaisen ja Green Dayn. Holi tekee kappaleensa alusta loppuun itse ja toteuttaa myös julkaisuihinsa graafisen ilmeen ja kansitaiteen. Kappaleista tehdään sekä soolo- että yhtyesovitukset. Holi on kotoisin Helsingistä ja opiskellut näyttelijäntaidetta Laajasalon opistossa, lauluntekemistä Pop & Jazz Konservatoriossa sekä musiikin tekemistä ja tuottamista Metropolia- ammattikorkeakoulussa. Hän on myös ääninäytellyt muutamissa 2000-luvun alun animaatioelokuvissa, kuten Bambi 2, Karhuveljeni Koda 2 ja Leroy & Stitch. Musiikin ohella Holi tekee äänisuunnittelua. == Diskografia == === Albumit === * Posliinijättiläinen (2021) * Kukkaan (2024) === EP-levyt === * Nurinaa yms (2018) * Auringon ympäri (2020) === Singlet === * ”Huvipuisto” (2020) * ”Kömmin viereesi” (2021) * ”Mitä on seksi” (2021) * ”Ulla” (2021) * ”Huoleton” (2023) * ”Viisas nuori mies” (2023) * ”Minä ja Amalia” (2023) * ”Mitä sinulle kuuluu?” (2023) * ”Piina” (2024) == Lähteet == == Aiheesta muualla == * Rebekka Holi Spotifyssä Luokka:Suomalaiset laulaja-lauluntekijät Luokka:Syntymävuosi puuttuu Luokka:Elävät henkilöt Luokka:Indie pop
Nesnan kirkko

Nesnan kirkko () on Nesnan kunnassa Nordlandin läänissä Norjassa sijaitseva puinen ristikirkko vuodelta 1880. ==Lähteet== ==Aiheesta muualla== Luokka:Norjan puukirkot kirkko
Finn Ravndal

Finn Ravndal (s. 1942 Nesna) on norjalainen teoreettinen fyysikko. Hänen tutkimusalaansa ovat hiukkasfysiikka ja kvanttikenttäteoria. Ravndal nimettiin Oslon yliopiston teoreettisen fysiikan professoriksi vuonna 1976. ==Lähteet== ==Aiheesta muualla== Luokka:Norjalaiset fyysikot Luokka:Norjalaiset professorit Luokka:Oslon yliopiston professorit Luokka:Vuonna 1942 syntyneet Luokka:Elävät henkilöt
Posliinijättiläinen

Posliinijättiläinen on suomalaisen laulaja-lauluntekijä Rebekka Holin esikoisalbumi, joka julkaistiin 3. syyskuuta 2021. Vinyylilevynä albumi julkaistiin helmikuussa 2023. == Kappaleet == Rebekka Holi on säveltänyt ja sanoittanut kaikki kappaleet. == Arvostelut == * Desibeli.net: == Lähteet == Luokka:Vuoden 2021 esikoisalbumit Luokka:Suomalaiset popalbumit
Tomma

Tomma on yksi Nesnan kunnan kolmesta pääsaaresta Nordlandin läänissä Norjassa. Saaren pinta-ala on 47,3 neliökilometriä ja asukasluku 23 vuonna 2021. Tomman korkein kohta Tomskjevelen yltää 922 metrin korkeuteen. Saarelta on lauttayhteys mantereelle ja kahdelle kunnan muulle pääsaarelle Handnesøyalle ja Huglalle. ==Lähteet== ==Aiheesta muualla== Luokka:Norjan saaret Luokka:Nesna
Handnesøya

Handnesøya on yksi Nesnan kunnan kolmesta pääsaaresta Nordlandin läänissä Norjassa. Saaren pinta-ala on 34,4 neliökilometriä ja asukasluku 67 vuonna 2019. Handnesøyan korkein kohta Stokkatinden yltää 599 metrin korkeuteen. Saarelta on lauttayhteys mantereelle ja kahdelle kunnan muulle pääsaarelle Tommalle ja Huglalle. ==Lähteet== ==Aiheesta muualla== Luokka:Norjan saaret Luokka:Nesna
Hugla

Hugla on yksi Nesnan kunnan kolmesta pääsaaresta Nordlandin läänissä Norjassa. Saaren pinta-ala on 17,8 neliökilometriä ja asukasluku 73 vuonna 2016. Huglan korkein kohta Hugltinden yltää 624 metrin korkeuteen. Saarelta on lauttayhteys mantereelle ja kahdelle kunnan muulle pääsaarelle Handnesøyalle ja Tommalle. ==Lähteet== ==Aiheesta muualla== Luokka:Norjan saaret Luokka:Nesna
Sora (tekoälymalli)

Sora on tekoäly-yritys OpenAI:n videosovellus, jota yhtiö ilmoitti 15. helmikuuta 2024 kehittävänsä. Sovelluksella voi luoda minuutin mittaisia videoita yksinkertaisilla tekstikehotteilla. OpenAI esitteli Soraa helmikuussa 2024 ja julkaisi sen ChatGPT Plus ja ChatGPT Pro -tilaajille 9. joulukuuta 2024.https://openai.com/index/sora-is-here/ == Kehitys == OpenAI kertoi blogissaan helmikuussa 2024 testaavansa sovellusta rajatulla käyttäjäkunnalla. Yhtiö julkaisi samassa yhteydessä esimerkkivideoita ja tekstikehoitteita, joilla videot on luotu. Yhtiön mukaan sovellus pystyy luomaan monimutkaisia kohtauksia, joissa on useita hahmoja, tietyntyyppisiä liikkeitä sekä tarkkoja yksityiskohtia kohteesta ja taustasta. Yhtiön ilmoittamia puutteita ovat esimerkiksi syy-seurausvaikutusten ymmärtäminen sekä suuntien hahmottaminen. Yhtiö on ilmoittanut rakentavansa jatkokehityksessä estoja esimerkiksi väkivaltaisen, seksuaalisen tai julkisuuden henkilöiden ulkonäköä jäljittelevän sisällön tuottamiseen. == Ominaisuudet == Soran käyttö tapahtuu tekstisyötteiden välityksellä. TechCrunchin mukaan Soran videot ovat 1080p-tarkkuudella, ja ne huomioivat niin liikkeen, valaistuksen, ympäristön kuin lukuisat eri hahmotkin. Sora voi myös täydentää olemassa olevia videopätkiä, eli se täyttää videoista puuttuvaa dataa. Soralla voi korjata videoiden artefakteja ja kasvattaa videon kuvataajuutta. Soralla voi luoda videoita niin fotorealistisesti, kuin myös eri tyyleillä. Videoiden luomiseen voi käyttää myös valokuvaa. == Arviot vaikutuksesta == ABI Research- konsulttiyhtiön analyytikko Reece Hayden on kertonut uskovansa, että Soran tyyppisillä tekoälymalleilla on suuri vaikutus digitaalisien viihteen markkinoihin ja sovellusta voidaan hyödyntää esimerkiksi televisio- ja elokuvatuotannoissa. Suomalaisen Movyan toimitusjohtaja Marko Anttonen arvioi, että videotekoälyn kehittyminen disruptoi mainosvideotuotantoa muutaman vuoden sisällä ja vaikuttaa erityisesti visuaalisia tehosteita tekeviin yhtiöihin. Open AI on ilmoittaunut väärinkäytösten estämiseksi kehittävänsä työkaluja, joilla voidaan havaita, onko video luotu Soralla. Yhtiö lisää sovelluksen luomien videoiden metatietoihin merkinnän videon luomisesta Soralla. == Kilpailijoita == * VideoPoet == Katso myös == * DALL-E * ChatGPT == Lähteet == Luokka:OpenAI Luokka:Tekoäly Luokka:Vuoden 2024 ohjelmistot Luokka:Elokuvateknologia
Kukkaan

Kukkaan on suomalaisen laulaja-lauluntekijä Rebekka Holin studioalbumi, joka julkaistiin 16. helmikuuta 2024. Albumin toistuviksi teemoiksi on nimetty muun muassa ovat turhautuminen, häpeä, kaipaus ja ulkopuolisuuden kokemus. Albumilta julkaistiin viisi singleä: ”Huoleton”, ”Viisas nuori mies”, ”Minä ja Amalia”, ”Mitä sinulle kuuluu?” ja ”Piina”. Albumin nimikkokappaletta ”Kukkaan” varten kuvattiin musiikkivideo, jonka ohjasi Ida-Maria Olva. Ohjaaja palkittiin videosta Oulun musiikkivideofestivaalien pääpalkinnolla, Kultapumpelilla. Albumi oli 26. tammikuuta 2024 alkaneella viikolla Radio Helsingin Viikon levy. Soundin toimittajat valitsivat albumin vuoden neljänneksi parhaaksi suomalaiseksi albumiksi. == Kappaleet == Rebekka Holi on säveltänyt ja sanoittanut kaikki kappaleet. == Arvostelut == * Soundi: == Lähteet == Luokka:Vuoden 2024 albumit Luokka:Suomalaiset popalbumit
Lifesaving Medal

Lifesaving Medal (Hengenpelastusmitali) on Yhdysvaltain rannikkovartioston myöntämä ansiomerkki. Merkkiä myönnetään kahdessa eri luokassa, kultaisena ja hopeisena. Sen myöntöperusteena on sankarillinen toiminta meripelastustehtävissä. Merkki luotiin vuonna 1874. Merkki ei ole sotilaskunniamerkki, ja sitä myönnetään etupäässä siviilihenkilöille. == Myöntöperusteet == Lifesaving Medal voidaan myöntää kenelle tahansa henkilölle, joka pelastaa tai yrittää pelastaa toisen henkilön hukkumiselta, laivan haaksirikkoutumiselta tai muusta henkeä uhkaavasta merihädästä. Lisäksi jotta merkki voidaan myöntää, tulee pelastustapahtuman tapahtua Yhdysvaltain aluevesillä, tai joko pelastajan tai pelastettavan tulee olla Yhdysvaltain kansalainen, tai vaihtoehtoisesti onnettomuuteen joutuneen aluksen tai ilma- aluksen olla Yhdysvaltain kansalaisen omistuksessa tai hallinnassa. Kultainen ansiomerkki voidaan myöntää henkilölle joka pelastustoimessa vaarantaa oman henkensä ja osoittaa lisäksi äärimmäistä ja sankarillista huolenpitoa. Hopeinen ansiomerkki voidaan myöntää teosta, joka ei kaikin puolin täytä kultaisen ansimerkin edellytyksiä, mutta joka silti on luonteeltaan tavanomaista ansiokkaampi ja ansaitsee tulla tunnustetuksi. Sotilashenkilöille jotka osallistuvat palveluksessaan pelastustoimeen ei tavallisesti suositella Lifesaving Medalia. Sen sijaan vastaavanlaisissa ansiokkaissa teoissa heille anotaan sotilaskunniamerkkiä. Mikäli sotilashenkilön ansio kuitenkin tapahtuu tämän ollessaan palveluksesta vapaalla, voidaan Lifesaving Medal heillekin myöntää. == Lähteet == Luokka:Ansiomerkit Luokka:Meripelastus
Puuluup

Puuluup on vuonna 2014 perustettu virolainen psykedeelinen folk-yhtye. Yhtyeen perustivat Ramo Teder (Pastacas) ja Marko Veisson. Yhtye käyttää soittiminaan läheisesti suomalaista jouhikkoa muistuttavaa hiiukannelta sekä luuppereita. Marraskuussa 2023 Puuluupin ilmoitettiin kilpailevan Viron vuoden 2024 euroviisukarsintana toimivassa Eesti Laul 2024 -kilpailussa yhdessä 5MIINUSTin kanssa. Heidän kilpailukappaleensa on nimeltään ”(nendest) narkootikumidest ei tea me (küll) midagi”. Vuonna 2024 kilpailussa oli 5 automaattista finalistia sekä 15 semifinalistia, joista 5 parasta etenivät finaaliin yhdessä automaattisten finalistien kanssa. 5MIINUST ja Puuluup oli valittu kilpailemaan semifinaalissa, josta he pääsivät finaaliin asti. 17. helmikuuta 2024 pidetyssä finaalissa 5MIINUST ja Puuluup voittivat kilpailun saaden 60 prosenttia yleisöäänistä. Näin ollen he edustivat Viroa vuoden 2024 Euroviisuissa Ruotsin Malmössä. He tulivat kilpailun finaalissa 20. sijalle saatuaan yhteensä 37 pistettä, joista 33 yleisöltä ja 4 ammattilaisraadeilta. He saivat finaalin pienimmän määrän ammattilaisraatien antamia pisteitä, ja seuraavaksi vähiten sai Suomea edustanut Teemu Keisteri. == Diskografia == === Albumit === *Süüta mu lumi (2018) *Kasekesed / Käpapuu (2020) *Viimane suusataja (2021)¨ === Singlet === * ”Martafana” (2018) * ”Kasekesed” (2019) * ”Käpapuu” (2020) * ”Mama Can Do” (2020) * ”Liigutage vastu” (2021) * ”Paala järve vaala baar” (2021) * ”(nendest) narkootikumidest ei tea me (küll) midagi" (5MIINUST ja Puuluup, 2023)” == Lähteet == * === Viitteet === == Aiheesta muualla == Luokka:Virolaiset yhtyeet Luokka:Viron euroviisuedustajat Luokka:Vuoden 2024 euroviisuedustajat
Kaivonpyöli

Kaivonpyöli on rekisterikylä Salon kaupungin Muurlassa. Kylä sijaitsee Muurlan eteläosassa, jossa sen alue ulottuu Tuohitunnummelta levenevänä kiilana Pullassuonrahkan yli Muurlanjoelle. Kaivonpyölissä on nykyään viisi taloa, jotka sijaitsevat hajallaan kylän halki mutkittelevan Kaivonpyölintien varrella. Kaivonpyöli on ollut usean muun kylän omistuksessa ollutta asumatonta ulkoveromaata. Vuonna 1782 ulkoveromaalla on tehty rajankäynti lähikylien seitsemän talon kesken. 1800-luvun aikana Kaivonpyöliin on perustettu Koivulan sotilasvirkatalo. Omaksi rekisterikyläkseen Kaivonpyöli määriteltiin vuonna 1964. ==Lähteet== Luokka:Muurlan kylät
(nendest) narkootikumidest ei tea me (küll) midagi

(nendest) narkootikumidest ei tea me (küll) midagi () on virolaisten yhtyeiden 5MIINUSTin ja Puuluupin yhdessä tekemä kappale, joka julkaistiin 8. joulukuuta 2023. 5MIINUST ja Puuluup osallistuivat kappaleella Viron vuoden 2024 euroviisukarsintaan Eesti Lauliin. He voittivat kilpailun ja siten edustivat kappaleella Viroa vuoden 2024 Eurovision laulukilpailussa Malmössä. Kappale sijoittui finaalissa 20. sijalle saatuaan yhteensä 37 pistettä, joista 33 yleisöltä ja 4 raadeilta. == Lähteet == Luokka:Viron euroviisuedustuskappaleet Luokka:Vuoden 2024 euroviisuedustuskappaleet
Suomalaisen Kansantanssin Ystävät

Suomalaisen Kansantanssin Ystävät (SKY) on suomalainen vuonna 1901 perustettu yhdistys. SKY on kansantanssialan vanhin ja ainoa suomenkielinen erityisjärjestö. Yhdistyksen tarkoituksena on suomalaisiin kansantansseihin, -leikkeihin, -pukuihin ja -musiikkiin liittyvän perinteen vaaliminen, käytön elvyttäminen ja tunnetuksi tekeminen. Vuonna 2024 yhdistyksellä oli 35 jäsenyhdistystä, joissa oli yhteensä noin 2500 jäsentä. Yhdistyksen perustamiseen vaikutti talonpoikaiskulttuuria arvostanut kansallisromantiikka, samoin kuin sitä ennen perustettuihin Suomalaisen Kirjallisuuden Seuraan, muinaismuistoyhdistykseen ja käsityön ystäviin. == Lähteet == * Suomalaisen Kansantanssin Ystävien kotisivut Viitattu 18.2.2024. === Viitteet === Luokka:Suomalaiset järjestöt
Whisper

Whisper on OpenAI:n kehittämä automaattinen puheentunnistusjärjestelmä. Whisper on julkaistu lokakuussa 2022. Järjestelmä voi tuottaa tekstiä äänisyötteistä. Whisper on kehitetty 680 000 tunnin monikielisellä verkkoaineistolla. Whisper mahdollistaa käännösversiot 99 kielelle sekä kääntämisen englanniksi. == Ominaisuudet == Whisperin merkittävin ominaisuus on sen kestävyydessä. Monipuolisen harjoitusaineiston avulla järjestelmä pystyy ymmärtämään ja siirtämään puhetta eri aksenttien välillä. Whisper toimii myös meluisassa ympäristössä. Whisper kykenee kääntämään puhetta useilla eri kielillä. Whisper on toteutettu enkooderi-dekooderi-muuntajana ja se käsittelee syötettyä ääntä 30 sekunnin mittaisina kokonaisuuksina. == Lähteet == Luokka:OpenAI Luokka:Tekoäly Luokka:Vuoden 2022 ohjelmistot
Montola (Särkisalo)

Montola on pieni kylä Salon kaupungin Särkisalossa. Kylä muodostuu Mondolan maatilan maista, jotka sijaitsevat Vähäjärven ja Pyölinlahden välissä. Montolan naapurikylät ovat Aisböle lännessä, Seppälänmäki pohjoisessa ja Verkkoranta idässä. Umpeen kasvaneen Vähäjärven mereen laskeva laskuoja toimii Montolan luonnollisena länsirajana. Kylän ainoa vakituinen asutus on Mondolan maatila, jonka lisäksi kylässä on hieman kesäasutusta. Montolasta on löytynyt kaksi röykkiöhautaa, jotka ovat ajoitettu pronssi- ja rautakausien vaihteeseen. Varhaisin maininta Montolan kylästä on vuoden 1540 maakirjassa, jolloin kylässä on ollut kaksi taloa. Talot on yhdistetty 1750-luvulla. Suuri maatila talousrakennuksineen ja työväenasuntoineen on muodostanut kyläkeskuksen, jossa on ollut muun muassa kyläläisten yhteinen leivintupa. Maaseudun rakennemuutos hiljensi Montolan jo 1900-luvun alkupuoliskolla ja tyhjiksi jääneitä rakennuksia on purettu, eikä historiallista kylärakennetta ole jäljellä. Kylän uudempaa rakennuskantaa edustavat muutamat kesämökit. ==Lähteet== Luokka:Särkisalon kylät
Fantasiaa

Fantasiaa voi viitata kahteen eri musiikkikappaleeseen: * ”Fantasiaa”, Ami Aspelundin esittämä kappale, jolla Suomi osallistui vuoden 1983 Eurovision laulukilpailuun * ”Fantasiaa”, Pariisin Kevään kappale, joka julkaistiin singlenä vuonna 2024.
Fantasiaa (Pariisin Kevään kappale)

Fantasiaa on Pariisin Kevät -yhtyeen kappale, joka julkaistiin 16. helmikuuta 2024. Se on toinen single albumilta Sun yö on pian täällä; ensimmäinen single ”Haaveet, haaveet” julkaistiin marraskuussa 2023. Kappaleen on sanoittanut Arto Tuunela sekä säveltänyt Arto Tuunela ja Artturi Taira. Kappaletta varten kuvattiin musiikkivideo, jonka ohjasi Wille Hyvönen. Se sai ensiesityksensä MTV3-kanavan Levyraati-ohjelmassa lauantaina 17. helmikuuta 2024. ==Lähteet== Luokka:Pariisin Kevään kappaleet Luokka:Vuoden 2024 kappaleet